|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

04.08.2025 г.

**Вземете новите Galaxy Watch8 LTE и Watch8 Classic LTE с до 300 лв. отстъпка и 6 месеца безплатен Extra SIM от A1**

* *Възползвайте се от до 300 лв. отстъпка за Galaxy Watch8 LTE и Watch8 Classic LTE с план от А1.*
* *Това са първите смартчасовници, които интегрират Gemini, AI асистента на Google.*
* *Офертата е валидна до 31 август.*

До 31 август клиентите на А1 могат да се възползват от отстъпка до 300 лв. и Extra SIM без такса за първите 6 месеца за най-новото поколение смартчасовници от Samsung – [Galaxy Watch8 LTE и Galaxy Watch8 Classic LTE](https://www.a1.bg/watch8). Устройствата съчетават богат набор от здравни и уелнес функции и са първите на пазара, които интегрират Gemini – AI асистента на Google. Благодарение на вградената eSIM технология, потребителите могат да провеждат разговори, да изпращат съобщения и да използват мобилен интернет, без нужда от смартфон.

**Galaxy Watch8 LTE** е създаден за потребителите с активен начин на живот. Корпусът е изработен от армиран алуминий, а дизайнът е лек и минималистичен. Смартчасовникът се предлага в два размера – 40 и 44 мм, и разполага с AMOLED дисплей с яркост до 3000 нита, гарантиращ отлична видимост на открито. Снабден с нов 3nm процесор, 2 GB RAM и 32 GB памет, моделът осигурява бърза и безпроблемна работа. Galaxy Watch8 предлага и усъвършенствани здравни функции, включително проследяване на пулс, кръвно налягане, нива на кислород в кръвта, телесна температура, оценка на сърдечно-съдовото натоварване, AGEs индекс и нива на антиоксиданти. Анализът на съня вече включва и откриване на признаци на сънна апнея, одобрено от FDA. Всички събрани данни се обработват с помощта на AI, който предлага разбираеми обобщения и съвети в реално време. Часовникът е и чудесен персонален асистент, като поддържа голям избор от адаптивни тренировъчни планове, анализ на спортната активност и издръжлива батерия.

**Galaxy Watch8 Classic LTE 46** мм е с корпус от неръждаема стомана и отличителен въртящ се безел. Освен стилен външен вид, моделът предлага бърз достъп до функциите чрез Quick Button, както и вградена памет от цели 64 GB. Всички основни здравни и уелнес възможности на Watch8 са налични и тук, което го прави идеален за потребители, които търсят баланс между класически дизайн и интелигентни функции.

И двата модела работят с новия One UI 8 Watch интерфейс, който предлага по-богато и интуитивно изживяване, включително персонализирани известия с Now Bar и лесна

навигация с жестове. А с помощта на Raise to Talk и гласовите възможности на Gemini, комуникацията и управлението на ежедневието стават още по-интелигентни и естествени.

До 31 август Galaxy Watch8 LTE 40 мм е наличен в А1 на промоционална цена от 599,99 лв. в брой с план Unlimited Ultra, Watch8 LTE 44 мм – за 649,99 лв., а Galaxy Watch8 Classic LTE 46 мм – за 799,99 лв. Моделите могат да бъдат закупени и на лизинг, като клиентите получават и Extra SIM без такса за първите 6 месеца.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e 340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*